สำนักงานเขตธนบุรี ได้มอบหมายเจ้าหน้าที่ตรวจสอบบริเวณวัดสุทธาวาส พบเจ้าอาวาสให้ข้อมูลว่า วัดจัดงานแห่เทียน หล่อเทียนจำนำพรรษา โดยจัดงานตั้งแต่วันที่ 31 กรกฎาคม 2566-วันที่ 2 สิงหาคม 2566 มีการแสดงสิงโต แสดงดนตรี เปิดเพลง และประชาสัมพันธ์เชิญชวนประชาชนร่วมทำบุญผ่านเครื่องขยายเสียง ในเบื้องต้นเจ้าหน้าที่ได้ประสานผู้จัดงานให้ลดเสียงลง และระมัดระวังการใช้เสียง ทันทีที่ได้รับแจ้งว่ามีผู้ได้รับความเดือดร้อน บัดนี้งานดังกล่าวเสร็จสิ้นแล้ว เจ้าหน้าที่ได้ขอความร่วมมือเจ้าอาวาสและผู้ดูแลวัดกำชับผู้จัดงานให้ระมัดระวังเรื่องการใช้เครื่องขยายเสียง ซึ่งอาจเสียงดังรบกวนทุกครั้งที่มีการจัดงาน เพื่อไม่ให้เกิดผลกระทบต่อประชาชนที่พักอาศัยบริเวณใกล้เคียง ผู้ดูแลสถานที่รับทราบและยินดีปฏิบัติตาม ทั้งนี้เจ้าหน้าที่จักยังคงเฝ้าระวังกรณีดังกล่าวอย่างต่อเนื่องต่อไป
เสียงดังรบกวน
ตอนกลางวันไม่มีปัญหาครับแต่ 5 ทุ่มเที่ยงคืนนี้ไม่ไหว  ขอบคุณครับ